Statele Unite(SUA) consideră că demiterea ministrului rus al apărării arată că preşedintele Vladimir Putin este “disperat” în faţa costurilor războiului din Ucraina, a afirmat luni un purtător de cuvânt al Departamentului de Stat, notează AFP, potrivit agerpres.ro.
“Acesta este încă un indiciu al dorinţei disperate a lui Putin de a continua războiul său de agresiune împotriva Ucrainei, în pofida faptului că reprezintă o povară semnificativă pentru economia rusă şi implică pierderi mari pentru trupele ruse”, a declarat Vedant Patel presei.
“Rusia a declanşat acest război neprovocat împotriva Ucrainei. Putin ar putea să-i pună capăt oricând retrăgându-şi forţele din Ucraina”, a continuat purtătorul de cuvânt.
Preşedintele rus l-a demis duminică seara pe emblematicul său ministru al apărării, Serghei Şoigu, în funcţie din 2012, într-o remaniere surpriză.
Serghei Şoigu a fost înlocuit de Andrei Belousov, economist ca pregătire, şi a fost numit secretar al Consiliului de Securitate, funcţie deţinută până atunci de Nikolai Patruşev, care este demis din funcţiile sale, conform unui decret publicat de Kremlin.
Surse: Șoigu și Gherasimov, primii doi generali ruși, și-ar fi dat demisia
Primii doi generali ruși, cei care conduc, oficial, armata lui Putin, și-ar fi dat demisia, anunță, la data de 9 septembrie 2022, surse din Ucraina.
Unul dintre cei care ar fi demisionat este Serghei Șoigu, ministrul rus al Apărării. Celălalt este generalul Valery Gerasimov, care ar fi demisionat din funcția de șef al Statului Major General. Funcția lui Gerasimov este de prim-adjunct al ministrului Apărării, deci a doua în ierarhia armatei ruse, imediat după cea a ministrului.
Despre Șoigu se știe că nu este militar de carieră ci inginer civil. Șoigu a fost pus ministru al Apărării de președintele Putin, care însă, ulterior, a transmis semnale că ar fi nemulțumit de prestația lui Șoigu. Acesta din urmă ar fi socotit vinovat de eșecurile Rusiei în Ucraina. În schimb, Gerasimov a parcurs integral ierarhia militară. El este și autorul “doctrinei Gerasimov”, care pune la un loc armata, economia, tehnologia, diplomația, cultura și războiul informațional, în vederea atingerii unor scopuri strategice. Această situație explică faptul că militarii ruși îl respectă pe Gerasimov dar îl ignoră pe Șoigu. În schimb, acum două luni, ministrul Șoigu a coordonat o Conferință internațională de securitate, la Moscova.